

**คำสั่งสำนักงานทะเบียนหุ้นส่วนบริษัทกลาง**

**ที่ 73 / ๒๕60**

**เรื่อง แต่งตั้งนายทะเบียนสำหรับการยื่นขอจดทะเบียนห้างหุ้นส่วนและบริษัทจำกัด**

**ผ่านระบบจดทะเบียนนิติบุคคลทางอิเล็กทรอนิกส์ (e-Registration)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

อาศัยอำนาจตามความในข้อ 2 และข้อ 3 แห่งกฎกระทรวงจัดตั้งสำนักงานทะเบียนหุ้นส่วนบริษัท แต่งตั้งนายทะเบียน และกำหนดหลักเกณฑ์และวิธีการในการจดทะเบียนห้างหุ้นส่วนและบริษัทจำกัด พ.ศ. 2553 ออกตามความในประมวลกฎหมายแพ่งและพาณิชย์ ซึ่งแก้ไขเพิ่มเติมโดยกฎกระทรวงจัดตั้งสำนักงานทะเบียนหุ้นส่วนบริษัท แต่งตั้งนายทะเบียน และกำหนดหลักเกณฑ์และวิธีการในการจดทะเบียนห้างหุ้นส่วนและบริษัทจำกัด (ฉบับที่ 2) พ.ศ. 2553 นายทะเบียนกลางจึงมีคำสั่งไว้ ดังต่อไปนี้

แต่งตั้งข้าราชการต่อไปนี้ เป็นนายทะเบียนเพื่อปฏิบัติงานทะเบียนของห้างหุ้นส่วนและบริษัทจำกัด ที่ยื่นขอจดทะเบียนผ่านระบบจดทะเบียนนิติบุคคลทางอิเล็กทรอนิกส์ (e-Registration)

1. ผู้อำนวยการกองทะเบียนธุรกิจ ผู้อำนวยการกองข้อมูลธุรกิจ ผู้อำนวยการสำนักกฎหมาย ผู้อำนวยการกองทะเบียนบริษัทมหาชนและธุรกิจพิเศษ ผู้อำนวยการกองธุรกิจการภูมิภาค และผู้อำนวยการกองธรรมภิบาลธุรกิจ

2. ผู้อำนวยการส่วนในสังกัดกองทะเบียนธุรกิจ กองข้อมูลธุรกิจ กองทะเบียนบริษัทมหาชนและธุรกิจพิเศษ กองธุรกิจการค้าภูมิภาค กองธรรมาภิบาลธุรกิจ ผู้อำนวยการสำนักงานพัฒนาธุรกิจการค้าเขต ในสังกัดกองทะเบียนธุรกิจ และหัวหน้ากลุ่ม ในสำนักกฎหมาย

3. ข้อราชการพลเรือนสามัญประเภททั่วไประดับปฏิบัติงานซึ่งมีอายุราชการไม่น้อยกว่า 5 ปี ข้าราชการพลเรือสามัญประเภททั่วไประดับชำนาญงานขึ้นไป และข้าราชการพลเรือสามัญประเภทวิชาการ ตั้งแต่ระดับปฏิบัติการขึ้นไป ในสังกัดกองทะเบียนธุรกิจ กองข้อมูลธุรกิจ สำนักกฎหมาย กองทะเบียนบริษัทมหาชนและธุรกิจพิเศษ กองธุรกิจการค้าภูมิภาค และกองธรรมาภิบาลธุรกิจ

ทั้งนี้ ตั้งแต่วันที่ 18 เมษายน 2560 เป็นต้นไป

สั่ง ณ วันที่ 10 เมษายน พ.ศ. 2560

นางสาวบรรจงจิตต์ อังศุสิงห์

อธิบดีกรมพัฒนาธุรกิจการค้า

นายทะเบียนกลาง